cyanic-selkie/wikianc huggingface dataset:
Tell Me (You’re Coming Back)
«Tell Me (You’re Coming Back)» er ein song av The Rolling Stones frå debutalbumet deira The Rolling Stones frå 1964. Han vart seinare gjeve ut som singel i USA, og vart den første songen skriven av Jagger/Richards som vart gjeven ut som A-side.
Songen er skriven av vokalist Mick Jagger og gitarist Keith Richards som ein popballade.
«Tell Me» vart spelt inn i London i februar 1964 og to versjonar, ein med Ian Stewart på piano, og ein utan.
Cape Legoupil
Cape Legoupil er eit nes på nordaustsida av innløpet til Huon Bay på Trinityhalvøya, på enden av Schmidt Peninsula. Det vart oppdaga av ein fransk ekspedisjon under kaptein Jules Dumont d'Urville, 1837–40, og kalla opp etter artist Ernest Goupil, som døydde under ekspeidsjonen. Det feilskrivne namnet Legoupil har vorte så innarbeidd at det har vorte det aksepterte namnet på neset.
Tell Me (You’re Coming Back)
Songen vart nytta i Martin Scorsese-filmen Mean Streets (1973).
Mist Rocks
Mist Rocks er ei gruppe holmar like nordvest for Holdfast Point ved innløpet til Lallemandfjorden i Graham Land. Dei vart kartlagte frå flyfoto tekne av Falkland Islands and Dependencies Aerial Survey Expedition (FIDASE) (1956–57). Namnet oppstod lokalt. Den første sledegruppa frå Falkland Islands Dependencies Survey (FIDS) nord frå Detaille Island den 21. august 1956 oppdaga tilfeldigvis desse holmane då dei i tåka leita etter ein trygg leirstad.
Revolution!
Revolution! er det sjuande studioalbumet av den amerikanske poprockgruppa Paul Revere & the Raiders. Det vart gjeve ut på Columbia Records (CS 9521), produsert av Terry Melcher og gjeve ut i 1967. Albumet nådde 25. plassen på den amerikanske albumlista og inneheld to singlar som gjekk inn på Topp 40 på singellista.
Utgjeving og mottaking
Revolution! vart spelt inn med studiomusikarar som Ry Cooder, Van Dyke Parks, Hal Blaine og Glen Campbell. Det nådde 25. plassen på Billboard 200-lista.
Albumet vart nymastra og gjeve ut på Sundazed Records den 19. november 1996 med bonusspor.
Gassdynamikk
Gassdynamikk er læra om straumar med store volumendringar av gassformige medium. Slike straumingar opptrer
Gassdynamikken er særleg aktuell i samband med jetfly, rakettar, gassturbinar og meir. Særleg får sjokkbølgjer og grenselagstraumar ved stor fart mykje fokus.
Megadim
Megadim (hebraisk skrift מְגָדִים, tyder 'Det beste') er ein moshav nord i Israel. Han ligg ved middelhavskysten nær Atlit og hovudveg 4, kring 12 kilometer sør for Haifa og høyrer til Hof HaCarmel regionale kommune. I 2006 hadde han eit folketal på 789.
Han vart grunnlagd i 1949 av emigrantar frå Nord-Afrika og Egypt. Namnt er eit ord frå Bibelen, nemnt i Femte mosebok 33:13 : «Måtte Herren velsigna hans land med det beste frå himmelen, med dogg...» og i Høgsongen 4:13; «Vokstrane dine er ein paradishage av granateple og herleg frukt, hennabuskar og nardusplanter.»
Tony McPhee
Anthony Charles McPhee var ein engelsk gitarist og songar. Han var grunnleggjar av det engelske blues- og rockebandet The Groundhogs.
Karriere
McPhee fekk namnet «T.S.» - som står for «Tough Shit» - då han gav ut ein duettsingel med Champion Jack Dupree - med tittelen «Get Your Head Happy!» - i 1966. Produsent Mike Vernon foreslo å leggja til namnet til McPhee for å få det til å sjå meir ut som eit offisielt bluesnamn. The Groundhogs varma opp for Dupree og John Lee Hooker på konsertar i Storbritannia i midten av 1960-åra. Bandet utvikla seg til ein bluesrocktrio som produserte tre britiske Top 10-album i Storbritannia tidleg på 1970-talet. Sjølv om dei har halde fram med å spela i ulike besetningar fram til i dag, trekte McPhee seg offisielt frå bandet i 2015. .
I 1973 gav McPhee ut eit soloalbum med tittelen The Two Sides of Tony (T.S.) McPhee. Side A på denne plata er bluesrock, og side B er ein enkelt psykedelisk kunstrock-komposisjon i fire satsar med Arp 2600-synthesizer, elektrisk piano og trommesynthesizeren The Rhythm Ace. Den har fått tittelen The Hunt, og utforskar den sterke haldninga til McPhee til jakt på rev og hjort. McPhee gav òg ut mange andre solo akustisk bluesplater, og dessutan duettar med Jo Ann Kelly.
Forutan Groundhogs spelte McPhee med Herbal Mixture, John Dümmer Band, Hapshash and the Coloured Coat, Tony McPhee's Terraplane, Tony McPhee's Turbo, Tony McPhee's Band, og Current 93.
Helseproblem og død
I 2009 vart McPhee ramma av hjerneslag, noko som påverka talen og evna til å syngja.
Fylkesveg 828 i Vest-Agder
Fylkesveg 828 i Vest-Agder går mellom Voreskaret og Sandvatn stasjon i Kvinesdal kommune. Vegen er 762 meter lang.
Charlita
Charlita er ein gresk-ortodoks landsby i Koura distrikt i Libanon.
Terter Peak
Terter Peak (Vrah Terter) er eit isdekt fjell med ei høgd opp mot 570 moh i Breznik Heights på Greenwich Island i Sør-Shetlandsøyane i Antarktis. Det ligg oppom Wulfilabreen i sørvest, Solisbreen i nordvest og Zheravnabreen mot søraust.
Fjellet ligg 740 m nordvest for Razgrad Peak, 1,77 km aust-søraust for toppen av Oborishte Ridge, 3,61 km sør for Correa Point, 1,77 km vest-sørvest for Momchil Peak og 2,07 km nord for Ephraim Bluff.
Fjellet er kalla opp etter tsar Svetoslav Terter av Bulgaria, 1300-1321 evt.
Fylkesveg 829 i Vest-Agder
Fylkesveg 829 i Vest-Agder går mellom Nygård bru og Kalvstøl i Kvinesdal kommune. Vegen er 4,7 km lang.
Ishockey-VM 1977
Verdsmeisterskapen i ishockey 1977 vart arrangert i Wien i Austerrike i tida frå 21. april til 8. mai 1977. Meisterskapen vart avvikla som ein seriemeisterskap der dei åtte deltakarlanda møttest til innbyrdes oppgjer i eit gruppespel. Deretter møttest dei fire beste laga på nytt i eitt innbyrdes sluttspel i kampen om VM-tittelen, medan dei fire laga med færrast poeng møttest til spel om plassane 5 til 8. Alle laga tok med seg poenga i gruppespelet til sluttspelet.
Tittelforsvarar Tsjekkoslovakia forsvarte meistertittelen. Sverige kneip sølvplassen framom Sovjetunionen.
Tsjekkoslovakia sitt meisterlag
Målvakter: Jiří Holeček, Vladimír Dzurilla Forsvarar: Oldřich Macháč, František Pospíšil, Jiří Bubla, Milan Kajkl, Milan Chalupa, Miroslav Dvořák, František Kaberle Løparar: Vladimír Martinec] Jiří Novák, Bohuslav Ebermann, Marián Šťastný, Ivan Hlinka, Jiří Holík, Eduard Novák, Milan Nový, Jaroslav Pouzar, Peter Šťastný, Vincent Lukáč
Schwarzsee i Blatten
Schwarzsee er ein innsjø ved Blatten i kantonen Valais i Sveits.
Keiji Kaimoto
er ein tidlegare japansk fotballspelar.
Jan Kristian Fjærestad
Jan Kristian Fjærestad er ein tidlegare fotballspelar frå Sarpsborg. Han vart seriemeister for Moss Fotballklubb i 1987 og deltok 1987-88 i åtte landskampar for Noreg. Fjærestad var angrepsspelar, sterk i hovudduellar.
Klubbspel
Fjærestad var med å ta Hafslund Idrettsforening frå 5. til 3. divisjon. Våren 1984 melde han overgang til Moss FK. Han var litt ut og inn av startellevaren dei fyrste to sesongane i Moss, men etablerte seg under Nils Arne Eggen då laget var innom 2. divisjon i 1986. Med 18 mål av Moss sine totalt 44 seriemål vart han i 1987-sesongen toppskårar i 1. divisjon. Han bidrog såleis mykje til at Moss vart norsk seriemeister for fyrste og hittil siste gong. Trass i at han ikkje var særs flink i å skyte, viste Fjærestad seg effektiv i straffefeltet. I 1989 var han plaga av skader på vårparten, og lukkast sidan lite i Moss-laget. Han avslutta med spel for 4. divisjonslaget Hafslund åra 1991-93.
Landslagsspel
Fjærestad fekk sin landslagsdebut 12. august 1987 i ein mållaus heimekamp mo Sverige. Han skåra sitt einaste mål i landslagsdrakt 28. oktober 1987 mot Aust-Tyskland. 28. juli 1988 fekk Fjærestad kome på bana i staden for målskårar Jan Åge Fjørtoft då Noreg og Brasil spelte uavgjort 1–1 på Ullevaal stadion. Etter 8 landskampar var landlagstida over.
Lac de Sanetsch
Lac de Salanfe er ein innsjø i kommunen Evionnaz i Valais i Sveits. Reservoaret ligg 1925 moh. Han har eit overflateareal på 1,62 km².
Ein kan nå innsjøen via ein 6,5 km lang sti frå Vernayaz.
Demninga Salanfe stod ferdig i 1952.
Flytegroslekta
Flytegroslekta (Luronium) er ei planteslekt i vassgrofamilien.
Artar
I Noreg veks det ein art:
Fylkesveg 835 i Vest-Agder
Fylkesveg 835 i Vest-Agder går mellom Åsemoen og Røynebu i Kvinesdal kommune. Vegen er 7,4 km lang.
Monument Rocks
Monument Rocks er ei gruppe holmar som ligg 7 km nordaust for Cape Sterneck i innløpet til Curtiss Bay, nord i Graham Land. Dei vart grovt kartlagt og gjeven det skildrande namnet av James Hoseason, førstestyrmann på selfangstskuta «Sprightly» i 1824.
Tomoyuki Sakai
er ein tidlegare japansk fotballspelar.
Obrotsjisjte
Obrotsjisjte (bulgarsk Оброчище) er ein landsby i kommunen Baltsjik i provinsen Dobritsj i Bulgaria. Ved folketeljinga i 2011 hadde busetnaden 2 263 innbyggjarar.
Marescot Point
Marescot Point er eit lite, men kjennelegt, lågt nes som stikk nordover på Trinityhalvøya, 2,5 nautiske mil (4,6 km) aust for Thanaron Point. Neset er ei ny identifisering av det kaptein Jules Dumont d'Urville kalla «Cap Marescot», kalla opp etter Jacques Marescot du Thilleul (1808–39), fenrik på »«Astrolabe i løpet av d'Urville-ekspedisjonen (1837–40), og som døydde under reisa.
Ziezi Peak
Ziezi Peak (Vrah Ziezi) er eit fjell med ei høgd opp mot 320 moh heilt søraust i Breznik Heights på Greenwich Island i Sør-Shetlandsøyane i Antarktis oppom Targovishtebreen i vest.
Fjellet er kalla opp etter det mytiske barnebarnet til Noah og ættefaren til bulgarane, ‘Ziezi ex quo Vulgares’ i følgje den romerske krønika til Ravenna frå 354 evt.
Fjellet ligg 1,45 km aust for Viskyar Ridge, 500 m sør for Drangov Peak og 430 m vest for Kormesiy Peak.
Harri Kirvesniemi
Harri Kirvesniemi er ein finsk tidlegare langrennsløpar frå Mikkeli, i over 20 år ein av Finlands aller beste. Han vart verdsmeister på 15 km i klassisk stil under Ski-VM 1989 i Lahti, og tok elles seks OL-medaljar og sju VM-medaljar i tida 1980-1998. Sidan 1984 er han gift med langrennsløparen Marja-Liisa Hämäläinen.
Aktiv
Kirvesniemi fekk si fyrste meisterskapsmedalje under OL 1980 i Lake Placid, då han gjekk startetappen for det finske stafettlaget som kom på bronseplass etter Sovjetunionen og Noreg. 18 år seinare, under vinterleikane 1998 i Nagano kopierte han prestasjonen og tok si fjortande og siste OL-/VM-medalje. Atter var han startmann for Finlands bronselag, den gongen slått av Noreg og Italia. Det var femte gong Kirvesniemi fekk bronsemedalje etter ein olympisk stafett.
Den fyrste individuelle meisterskapsmedaljen tok Kirvesniemi under ski-VM 1982 i Oslo. Her enda han to tidels sekund bak sølvvinnaren på 15-kilometeren, Aleksandr Zavjalov frå Sovjet, og fekk bronse. Seinare i meisterskapen fekk han ein ny stafettbronse. To år seinare kopierte Kirvesniemi medaljehausten frå Oslo under vinterleikane i Sarajevo. Også der vart det bronsemedaljar på 15 km og i 4x10 km stafett. I 1985 vann Kirvesniemi si sjette meisterskapsmedalje i ski-VM i Seefeld, også det ein bronsemedalje, men då på 30 km. Som på 15 km under OL året før, var det Gunde Svan frå Sverige som stakk av med gullet.
Etter to medaljelause meisterskap i 1987 og 1988, oppnådde Kirvesniemi høgdepunktet som aktiv då han gjekk til topps på 15 km i klassisk stil under ski-VM 1989. På finsk heimegrunn i Lahti gjekk han i mål på tida 42.40,7 og slo den norske sølvvinnaren Pål Gunnar Mikkelsplass med 3,3 sekundar. På stafetten lukkast Finland, med Kirvesniemi på laget, å spurte inn til sølv i eit oppgjer der fire lag kjempa om VM-tittelen.
Kirvesniemi var nærast bombesikker å gå ein av stafett-etappane i VM- og OL-samanheng gjennom heile 1990-talet. Her var han med å vinne bronsemedaljar i ski-VM 1991 og vinterleikane 1992 og 1994, deretter tok Finland sølv etter Noreg i ski-VM 1995 og 1997, før det altså vart olympisk stafettbronse i 1998.
I 1998 vart Kirvesniemi tildelt Holmenkollmedaljen, saman med Fred Børre Lundberg, Larisa Lazutina og Aleksej Prokurorov.
Doping
Under VM 2001 i Lahti vart Harri Kirvesniemi og fleire andre finske langrennarar tekne for bruk av doping etter tevlinga over 4x10 km stafett, og diskvalifisert. Han var då i sitt 43 år og la opp som aktiv utøvar.
Chira i Libanon
Chira er ein maronittisk landsby i Koura distrikt i Libanon.
Villanger
Villanger, uttala viddlång, er ein gard på Radøy. Garden er kløyvd i to hovuddelar, Søre og Nordre Villanger, og delt i eit titals gardsbruk.
Namnet Villanger tyder 'fjorden der dei for vill', truleg fordi det var lett å segle feil og forville seg inn i Villangen når ein ville gjennom sundet mellom Radøy og fastlandet.
Garden vart rydda i den eldre jernalderen, truleg i folkevandringstida. På sekstenhundretalet låg garden under futeembetet, slik at landskylda var futen si inntekt.
Sandy av Sandy Denny
Sandy er det andre soloalbumet til Sandy Denny og vert generelt rekna som hennar beste. Albumet kom ut i 1972 og innspelinga starta berre få veker etter turneen etter debutalbumet hennar, The North Star Grassman and the Ravens, var over tidleg i november 1971.
Den første songen som vart spelt inn for albumet var «The Quiet Joys of Brotherhood» med tekst av Richard Farina som Denny sette ein tradisjonell irsk melodi, «My Lagan Love», til. Vokalarrangementet hennar på denne songen var inspirert av Ensemble of the Bulgarian Republic. Demoninnspelingar heldt fram i det nybygde Manor Studio i Oxfordshire, det første studioet eigd av plateselskapet til Richard Branson, Virgin. Det var her Denny spelte inn albumet med The Bunch, ei samling av rock and roll-songar kalla Rock On. Samlinga var første gongTrevor Lucas arbeidde som produsent for Island Records og han tok òg denne rolla på Sandy. Lydteknikar på albumet var John Wood. Manor-innspelingane enda med uferdige versjonar av «Sweet Rosemary», «The Lady», «The Music Weaver», «Listen Listen», «For Nobody to Hear» og «Bushes and Briars». To songar vart òg starta men ikkje gjort ferdig, ein coverversjon av visesongaren Anne Briggs, «Go Your Own Way My Love» og Denny sin «After Halloween», som vart omarbeidd tre år seinare for Fairport Convention sitt Rising for the Moon.
Alle songane på albumet vart gjort ferdige i Sound Techniques og Island studio mellom slutten av april og seint i mai, der strykearrangementa av Harry Robinson òg vart lagt til. . I tillegg vart to songar av Denny spelte inn, «It Suits Me Well» og «It'll Take A Long Time», og ein coverversjon «Tomorrow Is a Long Time» av Bob Dylan. Allen Toussaint sitt blåsearrangement på «For Nobody To Hear» vart spelt inn i Deep South Studio i Baton Rouge i Louisiana. Gjestemusikarar på albumet var mellom anna Fairport Convention-kollegaene Richard Thompson og Dave Swarbrick, samt Sneaky Pete Kleinow (frå Flying Burrito Brothers) på steelgitar og venen og songaren Linda Thompson på korvokal.
Haima i Oman
Haima er ein by sentralt i Oman. Han er hovudstaden i den sentrale regionen Al Wusta guvernement.
Klima
Haima har varmt ørkenklima (Köppen-klassifisering BWh).
František Pospíšil
František Pospíšil er ein tsjekkisk tidlegare ishockeyspelar frå Unhošť som vart verdsmeister 1972, 1976, 1977 med Tsjekkoslovakia. Perioden 1968-77 vann han ein medalje i samtlege 12 VM- og OL-turneringar.
Diskos
Diskos er ein idrettsreiskap som blir nytta i friidrettsgreina diskoskast. Ein nytta diskosar i antikken, og dei kan ha vore utforma basert på eit kastevåpen.
Antikk bruk
I den greske antikken kunne ein diskos (gresk δίσκος, 'skive') vera av stein eller bronse, og var vanlegvis ein god del større og tyngre enn den som blir brukt i moderne friidrett. Ein nytta han berre som ei grein i olympisk femkamp. Det fanst ingen standard, og alla deltakarane kasta med same diskos. Dei tunge antikke diskosane blei truleg kasta med ei pendelrørsle.
I Iliaden si skildring av gravferda til Patroklos (song 23, vers 826) kastar deltakarane ein diskos av jern under ei diskostevling, og vinnaren fekk behalda reiskapen. Jern var dyrt og ettertrakta. I antikk mytologi blei Hyakinthos drepen av eit feilkast då han lærte Apollon å kasta diskos. I nokre forteljingar var det vindguden Zefyros som endra retning på diskosen av sjalusik. Blodet til Hyakhinthos blei til blomen hyasint.
Det er mogleg av diskoskasting byrja som stridsøvingar, og han kan ha byrja som eit våpen med slipa kantar, jamfør sørasiatisk tsjakram.
Utformninga av den moderne diskosen
Ei moderne tevlingsskive for men har ein diameter på 22 cm og veg to kilo. For kvinner er diameteren 18,2 cm og vekta eitt kilo. Kantane er som regel av metall og dei flate sidene er av plast, glas- eller karbonfiber og må være glatte. Alle måla på diskosen er strengt standardiserte i dei internasjonale tevlingsreglane, og blir kontrollerte før kva tevling og like etter nasjonale og internasjonale rekordar. Det finst også skiver for nybyrjarar som er heilt av gummi og gjerne blir brukte til trening innandørs i nett.
Samlerhuset Norge
Samlerhuset Norge AS er ein norsk mynthandlar som held til på Kolbotn utanfor Oslo. Samlerhuset Norge AS er eit dotterselskap i Samlerhuset-Gruppa, som har hovudkontor i Almere, Nederland. Selskapet sel i hovudsak tradisjonelle samleobjekt som myntar, medaljar, frimerke, sedler og myntbrev.
Samlerhusets historie
Samlerhuset vart etablert i 1994 av Sigmund Jakobsen, Reidar Nilsen, Ole Bjørn Fausa og Helge Hellebust. Samlerhuset-Gruppa vart oppretta i 2001 og Samlerhuset AS er i dag eit dotterselskap av av Samlerhusetgruppen, som har har hovudkontor i Almere i Nederland. Den norske avdelinga har PR 2013 ca. 50 tilsette og ein omsetnad på 237 millionar. Forutan Samlerhuset AS i Noreg har Samlerhusetgruppen dotterselskap i Sverige, Danmark, Finland, Polen, Tsjekkia, Slovakia, Ungarn, Storbritannia, Irland, Belgia, Estland, Latvia og Litauen. Styreformann er Reidar Nilsen.
Samlerhuset distribuerer mynter frå nærare 40 nasjonalbankar og myntverk frå heile verda. Selskapet har sidan starten samarbeid nært med Det Norske Myntverket på Kongsberg, som det sidan 2003 har ått 50 % av. Myntverket produserer medaljane samlerhuset sel.
Irving i Texas
Irving er ein by i delstaten Texas i USA. Byen, som høyrer til Dallas County, ligg ikring 20 km nordvest om millionbyen Dallas og er i realiteten ein forstad til denne. Ikring 240 000 menneske bur i Irving.
Samlerhuset Norge
Samlerhusets historie
Milepålar i Samlerhusets historie:
Irving i Texas
Texas Stadium, heimebana til amerikansk fotball-laget Dalls Cowboys, ligg i Irving.
Samlerhuset Norge
Samlerhusets verksemd
Samlerhusets sel myntar, medaljar, sedler, myntbrev og frimerke via postordre. Størstedelen av omsetnaden til selskapet er egenproduserte medaljar, myntkopiar og minnebrev. Dei sel òg endel minnemyntar som vert selt på vegne av nasjonalbankar og myntverk frå heile verda. Samlerhuset sel òg nokon eldre myntar, fortrinnsvis dei som finst i større mengder. Selskapet sikrar seg tilgjenge til myntar via distributøravtaler med myntverk og nasjonalbankar, innkjøp via internasjonale auksjonar og frå mynthandlarar. Den førebels største distributøravtala for selskapet er minnemyntane til fotball-VM i 2006. Samlerhuset set ofte saman mynt- og medaljesamlingar til abonnement der kunden mottek ein mynt/medalje kvar månad.
Utstillingar
Samlerhuset har stått bak ein stor del av myntutstillingane og dei numeriske arrangementa i Noreg og Europa. I åra frå 2008 til 2010 arrangerte Samlerhuset ein turné med den største gullmynten i verda til 10 land. Mynten vart blant anna utstilt på Grand Hotel i Oslo i 2009. Samlerhuset har òg samarbeidd med Oxfords Ashmolean museum for å vise fram den såkalla myntskatten frå Brussel, som var det største funnet til historia av mellomaldermynter. Utstillinga vart blant anna vist i Kulturhistorisk museum i Oslo, i Aboa Vetus & Ar sitt Nova muséet i Åbo, Finland, og dessutan i Ashmolean muséet i Oxford i 2004. Forskingsarbeidet knytt til mynten vart utvikla av professor Nicholas Mayhew ved Oxford University i samarbeid med førsteamanuensis Svein Gullbekk ved Universitetet i Oslo.
I mars 2012 organiserte Samlerhuset ein europaturne i sju land i samarbeid med det amerikanske nasjonalmuseet Smithsonian Institution. Den sjeldne Doublen Eagle 1933 vart for første gong vist fram i Europa. Det var òg første gong Smithsonian har sendt objekt frå myntsamlingane sine på turné i Europa. Gullmynten vart utstilt i Goldsmith’s hall i London, i Irish Museum of Modern Art i Dublin, i det kongelege biblioteket i Brussel, i nasjonalmuseene i Praha, Warszawa, og Finland, og dessutan i Kulturhistorisk museum i Oslo.
Kritikk
Samlerhuset har fleire gonger vore utsett for kritikk og påstandar om uklar markedsføring og høge prisar. Forbrukerombudet har reagert overfor Samlerhuset i samband med jubileummedaljar frå Det Norske Myntverket. Etter reportasjen til-ein 6 sider i 2005 om overprising av produkta og tvilsom markedsføring vart bladet Dine Pengar klaga inn for Dei Faglege Utvala til Pressen av Samlerhuset. Dine Penger oppfordra kjøparar av minnemedaljar å senda medaljane tilbake og få igjen pengane. Konklusjonen frå PFU var at Pengane Dine ikkje hadde brote god presseskikk. I mars 2010 kom forbrukerombudet igjen med kritikk av samlerhusets markedsføring. I april 2011 hadde TV2 hjelper deg eit innslag om Samlerhuset. Innslaget omhandla ein arvesak der arvingane til ein eldre mann (som hadde kjøpt mynter for ca. 450.000), meinte seg snytt då samlinga viste seg å ha ein lågare anteken verdi. Samlerhuset kjøpte samlinga tilbake frå arvingane for 452.000 norske kroner.
Schwarzsee i Oberems
Schwarzsee er eit fjellvatn i kantonen Valais i Sveits. Det ligg 2611 meter over havet, nedanfor Bella Tola (3025 m) og Brunnethorn (2952 m), oppfor Turtmanntal. Innsjøen ligg i kommunen Oberems.
Yağlıdere-elva
Yağlıdere er ei lang og vassrik elv som renn ut i Svartehavet (Karadeniz i Tyrkia) vest i Espiye, som er administrasjonsstad i distriktet med same namn i provinsen Giresun i Tyrkia.
Skildring
Ho har to store og mange små sideelvar. Tohumluk Deresi oppstår i fjellområdet Kurtbeli og vart nytta av nomadiske folk om sommaren. Kılıçlar Deresi spring ut i Erimez. Desse to renn nordover mot Üçköprü (tyder tre bruer på tyrkisk) og landsbyen Çakrak og renn saman der. Etter dette vert elva kalla Yağlıdere. Ho munnar ut i Svartehavet vest for Espiye etter 65 km.
Elva er vassrik, særleg om våren med mykje nedbør og stor snøsmelting i Giresunfjella. Landsbyen Yağlıdere har ofte vorte råka av flaum på grunn av dette.
Kılıçlar Deresi
Kılıçlar Deresi (tyrkisk for «Sverdelva») er ei av dei to kjeldeelvane til Yağlıdere og spring ut i Erimezfjella i distriktet Alucra i provinsen Giresun i Tyrkia. Ho renn saman med Tohumluk Deresi og dannar Yağlıdere.
Tohumluk Deresi
Tohumluk Deresi er ei av dei to kjeldeelvane til Yağlıdere og spring ut i Kurtbelifjella i distriktet Alucra i provinsen Giresun i Tyrkia. Ho renn saman med Kılıçlar Deresi og dannar Yağlıdere.
Moreno Rock
Moreno Rock er ei skjer som ligg i Gerlachesundet, 13 km vest-sørvest for Cape Sterneck på Den antarktiske halvøya. Det vart namngjeve av Belgica-ekspedisjonen (1897–99) under løytnant Adrien de Gerlache etter den argentinske forskaren og ministeren Francisco P. Moreno.
Mount D'Urville i Antarktis
Fjellet er kalla opp etter kaptein Jules Dumont d’Urville, leiaren for Den franske antarktisekspedisjonen 1837-40.
Mount D’Urville ligg 6,35 km sørvest for Argentino (Guerrero) Hill, 11,35 km vest-nordvest for Yarlovo Nunatak, 9,93 km nordvest for Kukuryak Bluff og 19,3 km aust-nordaust for Crown Peak.
Sevtopolis Peak
Sevtopolis Peak (Vrah Sevtopolis) er eit isdekt fjell med ei høgd på kring 300 moh i Dryanovo Heights på Greenwich Island i Sør-Shetlandsøyane i Antarktis. Det ligg oppom Tetevenbreen i vest, nord og aust. Fjellet er kalla opp etter den gamle thrakiske hovudstaden Sevtopolis nær dagens Kazanlăk i Bulgaria.
Fjellet ligg 3,1 km vest-sørvest for Mount Plymouth, 3,5 km søraust for Crutch Peaks og 2,45 km nord-nordaust for Lloyd Hill.
Soleigroslekta
Soleigroslekta (Baldellia) er ei planteslekt i vassgrofamilien.
Artar
I Noreg veks det ein art:
Rapporterte funn i 2018 av den nærståande skjermsoleigro (B. ranunculoides) er førebels ikkje stadfesta.
Den internasjonale Ibsenprisen
Den internasjonale Ibsenprisen er ein pris oppretta av Den norske staten i 2008 for å heidra enkeltpersonar, organisasjonar eller institusjonar som har tilført verdsdramatikken eller teateret nye kunstnariske dimensjonar. Vinnaren blir kunngjort på Henrik Ibsen sin fødselsdag, 20. mars.
Gay-Lussac-lova
Gay-Lussac-lova eller Charles-lova er ei fysisk lov og vart først funnen av den franske fysikaren Guillaume Amontons (1663–1705), men er kalla opp etter Joseph Louis Gay-Lussac. Lova går ut på at alle (ideelle) gassar har same utvidingskoeffisient når trykket ikkje endrast og at volumet er proporsjonalt med den absolutte temperaturen, føresett at trykket blir halde konstant.
Ein interessant konsekvens av lova er at alle gassar ved fallande temperatur ser ut til å gå mot null volum ved same temperatur. Gay-Lussac-lova gav difor ein første indikasjon på at det finst eit absolutt nullpunkt.
Store Studio
Store studio er ei stor studiobygning knytt til Radiohuset på NRK Marienlyst i Oslo. Arbeidet med funkisbygget starta i 1938, og siden ferdigstillinga har bygget vore ein instutisjon i norsk kringkastingshistorie.
Ei rekkje velkjende radio- og fjernsynsprogram er spelte inn her, mellom anna dei norske finalene i Melodi Grand Prix i åra 1960–65 og 1969. I dag er Store Studio blitt for lite for moderne fleirkamera-produksjonar. I staden er Store Studio hovudkvarteret til Kringkastingsorkestret som held konsertar regelmessig i bygget. Men bygninga har no også blitt for lite for Kringkastingsorkestret, og NRK vurderer no nye lokale for orkestret.
Bygget har også gitt namn til tv-programmet Store Studio med Per Sundnes og Anne Lindmo som programleiarar.
Gjersjøelva
Gjersjøelva er ei elv i Nordre Follo kommune i Viken som renn frå Gjersjøen og nordover ut i Bunnefjorden. Ho har eit samla fall på 40 meter. Elveløpet vekslar mellom stilleflytende parti og dammar, små stryk og fossar. I elva finst rik vass- og vasskantvegetasjon. Det nedste stykket dannar elva grensa mot Oslo kommune.
Fiskeslag i elva er gjedde, abbor, gjørs, mora, brasme, sørv, ål og ørekyt. I nedre del av elva går det laks og sjøaure. Fiske etter laks og sjøaure er tillate frå 15. juni til 30. september unntatt 1. til 14. juli.
Ei av dei første vassagene i Noreg låg ved Gjersjøelva (like etter 1500). Som del av garden Hvitebjørn blei ho kjøpt i 1529 av Henrik Krummedike. Gjersjøelva heitte tidlegare Hvitebjørnselven.
Kurt Carlsen
Kura Carlsen var ein dansk-amerikansk sjøkaptein som vart verdskjent i desember 1951 då han i 13 døgn nekta å forlata det havarerte og søkkande skipet sitt, SS «Flying Enterprise».
Carlsen vart sjømann allereie som 14-åring og hadde kommando over eige skip 32 år gammal. Første skipet han var kaptein på var eit Isbrantsen-skip og han vart verande i same reiarlag yrkeslivet ut.
Etter forliset til SS «Flying Enterprise» vart han motteke som ein helt i USA med parade på Broadway. Han fekk òg kommandoen over eit nytt skip med namnet SS «Flying Enterprise 2».
Carlsen døydde 75 år gamal i 1989. Han vart kremert og oska vart strødd over Atlanterhavet.
«Flying Entreprise»
«Flying Entreprise» var eit libertyskip bygd i 1944 som tilhøyrde reiarlaget Amercan-Export Isbrantsen Line. Skipet var undervegs frå Hamburg til New York lasta med mellom anna rujern og bilar. Utanfor Land's End i Cornwall fekk båten rivner i skroget og byrja søkka.
Dahr-al-Ain
Dahr-al-Ain eller Dahr el Ain er ein maronittisk landsby med ein gresk-ortodoks minoritet i Koura distrikt i Libanon.
Beiuș
Beiuș (ungarsk Belényes, tysk Binsch) er ein by i Bihor fylke i Romania.
Busetnader
Beiuș er ein municipiu (større bykommune) med desse busetnadane:
Hamasa
Hamasa eller Hamasah er eit område i Al Buraimi guvernement i Oman. Hamasa var i ein periode på 200 år hovudstaden i Buraimi, som då var ein del av Saudi-Arabia. I 1955 invaderte ein styrke frå Abu Dhabi og Oman, med støtte frå Storbritannia, området.
Notter Point
Notter Point er eit kupert nes 6 nautiske mil (11 km) nordaust for Kapp Kjellman ved vestsida av Bone Bay på Trinityhalvøya. Namnet vart gjeve av Argentina i 1953 til minne om Tomas Notter, ein engelsk kaptein i skvadronen til admiral Brown under kampen for det argentinske sjølvstendet. Han døydde i kampen mot den spanske kommandanten Romarate den 21. mars 1814 ombord på det vesle fartøyet Santisima Trinidad, då fartøyet hans gjekk på grunn under fiendtleg eld.
Gamle Uppsala
Ein reknar med at i førhistorisk tid har Gamle Uppsala vore ein sentralplass for maktstrukturen i det som no er Svealand. I vikingtida låg her den store kultplassen med hòv, heilag lund, heilag kjelde og heilag tre som Adam av Bremen skildrar i boka som heiter Beretningen om Hamburg stift, erkebiskopenes bedrifter og øyrikene i Norden i moderne omsetjing til norsk. Men tydelege arkeologiske spor etter denne store kultinnretninga er ikkje funne. Gamle Uppsala heitte på denne tida berre Uppsala (skrive på ulikt vis som til dømes Upſala, Ubsala).
Gravhaugar og gravfelt
I Gamla Uppsala ligg det tre store gravhaugar, Uppsala höger, òg kalla kongehaugane (kungshögarna), som er mellom dei aller største gravhaugane i Sverige. Ifylgje folkeleg meining skal dei ha vore reist på 500-talet over gravene til sveakongane, eller dei tre gudane Tor, Odin og Frøy, som etter det Snorre Sturluson skriv i si Ynglingesaga i Heimskringla var kongeættas aner og opphavleg menneskelige herskarar som folket deira hadde gjort til gudar. I dag reknar ein med at haugane skriv seg frå ei tid mellom år 500 og 600 e.Kr., og dei har no fått dei prosaiske namna Vesthaugen (Västhögen), Midthaugen (Mitthögen) og Austhaugen (Östhögen) etter deira geografiske plassering i terrenget. Austhaugen vart greve ut i 1846 av riksantikvaren Bror Emil Hildebrand, og det kom då for dagen ei kjernerøys som dekte ei branngrav, det vil seie at liket og gravgodset hadde vorte brent på bål før jordfestinga. Vesthaugen vart greve ut i 1874, og her låg branngravrestene samla i eit lite kar. Funna synte seg å vere frå mellom år 550 og 625 e.Kr. og framifrå for si tid, med mellom anna eit fragment av ein såkalla vendelhjelm, og fragment som truleg skriv seg frå ei halskrage av gull. På området i nærleiken av haugane ligg det òg eit førhistorisk gravfelt med 200 – 300 graver tidfesta til yngre jarnalder. Det har tidlegare vore fleire andre gravfelt i tillegg, men dei har vorte øydelagt av jordbruksverksemd. Til saman har det vore så mykje som 2000 – 3000 graver her.
Spor etter førhistoriske bygningar og anna
Ved granskingar er det avdekt spor attmed mellomalderkyrkja etter tidlegare bygningar. Aust for dei tre haugane, attmed kyrkja, ligg Tinghaugen (Tingshögen), ein låg avflata haug som kan ha vore nytta i seremoniar i samband med val av kongar. Rett nordaust for kyrkja ligg eit platå der arkeologiske granskingar har synt at det har stått fleire store hallbygningar, og at bustadhus har stått aust for desse. Ein voll av eit eller anna slag har stått nord for husa, mellom kyrkja og elva Fyrisån.
Bakgrunnsstoff
Internettsidene til Gamle Uppsala museum.
Nikyup Point
Nikyup Point (bulgarsk нос Никюп, ‘Nos Nikyup’) er eit nes like aust for Andrewbreen på Trinityhalvøya på Den antarktiske halvøya. Det ligg 12,,5 km sør-søraust for Radibosh Point, 6,3 km nordaust for Velichkov Knoll, 6,76 km vest for Almond Point og 19,2 km sørvest for Kapp Kjellman. Neset har kome meir til syne etter at Andrewbreen har trekt seg attende sidan slutten av 1900-talet.
Neset er kalla opp etter busetnaden Nikyup nord i Bulgaria.
Schwarzsee i Zermatt
Schwarzsee er ein innsjø ved Zermatt i kantonen Valais i Sveits. Han ligg nedanfor Matterhorn (2552 moh.).
Han har eit overflateareal på 0,5 ha. Eit kapell tileigna «Maria av snøen» (Kapelle «Maria zum Schnee») ligg ved innsjøen.
Innsjøen har gjeve namn til ein fjellrygg (2583 moh.) oppfor innsjøen. Ein kan nå innsjøen med kabelvogn frå Zermatt.
Fylkesveg 843 i Vest-Agder
Fylkesveg 843 i Vest-Agder går mellom Feda og Sande i Kvinesdal kommune. Vegen er 1,9 km lang.
Dabnik Peak
Dabnik Peak er eit fjell med ei høgd opp mot 1090 moh utanfor vestenden av Laclavère Plateau på Trinityhalvøya på Den antarktiske halvøya. Det ligg på austsida av Misty Pass, 14,2 km søraust for Cape Ducorps, 11,14 km sørvest for Ami Boué Peak og 9,81 km vest-nordvest for Kanitz Nunatak. Det ligg oppom Broad Valley i sør og Ogoyabreen i nordvest.
Etsing
Etsing er ei form for djuptrykk der motivet blir etsa inn i trykkplata ved hjelp av ei syre. Syra angrip metallet og skapar fordjupingar og ujamnheiter i overflata. Dersom ein etsar smale spor ned i plata, oppstår det fine linjer i det ferdige trykket.
Metoden blir rekna for å ha blitt funne opp av Daniel Hopfer ca. 1470–1536 i Augsburg som eksperimenterte med etsingar og trykk. Han dekorerte rustningar og våpen.
Etsing blir òg brukt til framstilling av trykte elektriske krinsar og halvleiarutstyr.
Etsing som kunstnerisk teknikk
Ein grafikar kan kontrollera resultatet av ei etsing på fleire måtar. Hovudprinsippet går ut på at metallplata berre er blottlagd der syra skal angripa, resten av plata må vera tildekka av eit syrebestandig materiale. Dette gjeld òg kanten og baksiden. Asfaltlakk, spritlakk eller annan lakk blir vanlegvis brukt til baksida. Sidan slik lakk kan vera litt sprø og vanskeleg å rissa i brukar ein ei meir smidig løysing på biletesida. Ein er hardgrunn og ein er mjukgrunn.
Hardgrunn
Metallplata kan til dømes dekkjast av voks som er behandla slik at han blir hard når han er tørr. Denne blir ikkje påverka av syra. Hardgrunnen blir smelta på den oppvarma trykkplata. Ein dabb eller ein valse blir brukt til å fordela hardgrunnen jamt utover. Når plata blir avkjølt vil hardgrunnen (voksen) stivna.
Grafikaren skapar eller rissar motivet ved å skrapa gjennom etsegrunnen, slik at desse delane av metallet blir blottlagde og utsett for den etsande verknaden til syra.
Mjukgrunn
Grafikarar brukar òg etsegrunn (voks) som er så mjuk at han er kjenslevar for svakt trykk. Mjukgrunnen blir smelta på den oppvarma trykkplata. Ein bruker valse til å fordela mjukgrunnen jamt utover. Når plata blir avkjølt vil hardgrunnen (voksen) stivna.
Etseprossesen
Når motivet er ferdig blir metallplata lagt i syrebad. Jo lenger plata ligg i syra, jo djupare og breiare bloir spora, og jo grovare blir linjene i det ferdige trykket.
Ein tek opp plata fr[ syrebadet for kontroll. Ofte tek kunstnaren prøvetrykk for å vurdera resultatet, og då må all etsegrunnen fjernast. Etter prøvetrykking blir det påført ny etsegrunn, og linjer eller skraveringar kan føyast til.
Flatbiting er når dei skraverte linjene i motiv blir «etne opp av syren», slik at dei forsvinn. Kunstnaren kan òg velja å la eit større område av plata etsa fritt, noko som gjev ein litt grumsa effekt i det ferdige biletet.
Pitt Point
Pitt Point er eit nes, 90 meter over havet, ved sørsida av munningen av Victorybreen på sørkysten av Trinityhalvøya. Det vart kartlagd av Falkland Islands Dependencies Survey (FIDS) i 1945, og kalla opp etter K.A.J. Pitt, som var kaptein i 1944-45.
Etsing
Etseprossesen
Kunstnaren kan òg halda fram på plata med andre grafiske teknikkar som akvatint, koldnål eller gravering. Blandingsteknikkar er vanlege. Rembrandt trykte ofte ei rekkje utkast og prøvetrykk før det endelege og signerte trykket var klart.
Trykking
Trykking skjer ved at plata blir dekt med trykksverte. I djuptrykk ligg trykksverten i spor eller fordjupninger i plata, og dei høgaste punkta på overflata skal vera fargelause, utan trykksverte.
Ein gnir vekk pverflødig trykksverte ved hjelp av tarlatan, tekstilar eller avispapir. Samstundes vil trykksverten bli «arbeidd inn», ned i alle fordjupningane i plata. Når det meste av trykksverten er gniden av bruker ein ofte berre handbaken til å fjerna det siste tynne laget, der det i trykket skal vera kvitt (utan farge). Dette blir kalla å slå av plata. Jo grundigare trykksverten blir slegen bort, jo kvitare blir dei lysaste partia i biletet.
Motivet trer fram ved at trykkvserten blir liggjande igjen i ujamnheiter, fordjupingar og etsa spor. Fukta, tjukt bøttepapir blir lagt på metallplata og køyrt gjennom ei grafikkpresse under høgt trykk. Papiret blir pressa ned i fordjupningene i plata og syg opp trykksverten. Slik oppstår eit spegelvendt motiv.
Prosessen vil gradvis deformera dei fine ujamnheitene i trykkplata, og ei koparplate vil sjeldan tola meir enn eit par hundre trykk.
Nir Etzion
Nir Etzion (hebraisk skrift נִיר עֶצִיוֹן, tyder Etzion-enga) er ein religiøs moshav shitufi nord i Israel. Han ligg mellom Ein Hod og Ein Hawd nær Atlit og høyrer til Hof HaCarmel regionale kommune. I 2007 var folketalet 877.
Landsbyen vart grunnlagd i 1950 som ein kibbutz av flyktningar frå Kfar Etzion og Be'erot Yitzhak (som var fanga av jordanske og egyptiske soldatar under den arabisk-israelske krigen i 1948) i tillegg til Holocaust-overlevande og medlemmar av Ahdut og Tikva kvutzot. Han vart kalla opp etter Kfar Etzion.
I 1953 vart han omgjort til ein moshav shitufi.
Üçköprü
Üçköprü (tyder «tre bruer» på tyrkisk) er staden der Tohumluk Deresi og Kılıçlar Deresi renn saman og dannar Yağlıdere. Området er kjent for den vakre naturen og ligg i Giresunfjella i Tyrkia
Vratsa Peak
Fjellet er kalla opp etter byen Vratsa nordvest i Bulgaria.
Fjellet ligg 1,14 km aust for toppen av Viskyar Ridge, 11 km sør for Lyutitsa Nunatak, 154 km vest for St. Kiprian Peak, 3,13 km vest for Fort Point og 2,38 km nordaust for Sartorius Point.
Mount Daimler
Mount Daimler er eit av dei høgaste fjella i Trakiya Heights mellom Russell East-breen og Victorybreen, 3 nautiske mil sør for Mount Canicula på Trinityhalvøya. Det vart kartlagd frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Gottlieb Daimler, ein tysk ingeniør som utvikla ein forbrenningsmotor som gjorde det mogeleg å lage dei første lette bilane i 1883–85.
SS «Flying Enterprise»
SS «Flying Enterprise» var eit skip av C1-B typen bygd i 1944 i USA. Det vart opphavleg døypt «Cape Kumakari» og gjorde konvoiteneste under andre verdskrigen..
Då skipet i desember 1951 forlét Hamburg med destinasjon New York, hadde det ei last av bilar, råjern, ei ukjend mengd kontantar, og dessutan ubekrefta radioaktivt materiale på fem tonn for den fyrste amerikanske atomdrevne undervassbåten USS «Nautilus».
Tidlegare var alle skip nagla, men den nye og hurtige teknikk under andre verdskrigen var sveiste skip nytta. Libertyklassen var såleis òg sveiste. Likevel viste det seg at særleg midten av skroget hadde eit problem ved sveising, noko som også galdt «Flying Enterprise». Såleis oppdaga ein den 28. desember i særs hard sjø og ca. 300 sjømil frå England at skipet byrja rakna i skroget, like aktar for overbygningen. Besetninga gjorde mellombelse reparasjonar før ein freista å halda fram seilasen.
Den neste morgonen byrja skipet å krenga kraftig med ei slagside på 45°. Dei avgjorde då å forlata skipet, og sende opp nødsignal. Det amerikanske troppetransportskipet «General A.W. Greely» og det amerikanske dampskipet «Southland» reagerte og kom til unnsetning. Besetning og passasjerar vart evakuerte og redda, med tap av berre eit menneskeliv. Kapteinen på skipet, den danskfødde Kurt Carlsen, valde å verta ombord. Han nekta å forlata skipet før det anten sokk eller var vorte buksert til ei sikker hamn.
Den engelske slepebåten «Turmoil» kom til den 3. januar og gjorde fleire forsøk på å etablera eit slep, men utan resultat. Neste dag, den 4. januar, fekk Carlsen selskap av styrmannen på slepebåten Kenneth Dancy, og saman fekk dei etablert eit slep og påbyrja buksering med England som destinasjon. På dette tidspunktet var slagsida på skipet mellom 60 og 65°.
Bukseringa var ein suksess, inntil 40 sjømil frå den engelske byen Falmouth. På dette tidspunktet rauk slepetauet. Det vart gjort fleire forsøk på å gjenetablera samband med slepebåten, men alle utan resultat. Krenginga var no omkring 80°, og skipet låg så lågt i vatnet at Carlsen og Dancy såg seg nøydde til å forlata skipet, som sokk den 10. januar 1952.
Det er no kome fram at båten var lasta med zirkonium – eit metall som tyskarane kunne utvinne under annan verdskrig. Det skulle nyttast som ein del av ei brenselcelle i atomreaktoren i den atomdrevne undervassbåten USS «Nautilus».
I 2002, 50 år etter forliset, var ein privat ekspedisjon nede ved vraket. Den kunne konstatera at det var eit hol i sida av skroget, og dessutan at den løynlege lasta var vorten fjerna.
Getter
Getter er ei avsetjing av eit reaktivt materiale som er plasser på innsida av eit vakuumsystem, for å gjere vakuumet fullstendig og oppretthalde det. Når gassmolekyla slår mot getter-stoffet, vart dei kombinert kjemisk eller via adsorpsjon. Getter-stoffet fjernar derfor små mengder av gassen får det lufttomme rommet.
Ei getterpumpe der ei høgvakuumpumpe der ein oppnår pumpeverknaden ved hjelp av getter.
Shigeyoshi Mochizuki
Shigeyoshi Mochizuki er ein tidlegare japansk fotballspelar.
Rindalsskogen
Rindalsskogen er ei bygd i Rindal kommune i Trøndelag. Bygda, den austlegaste i kommunen, ligg 86 km sørvest for Trondheim og grensar i aust til Meldal kommune. Elva Surna renn gjennom bygda.
Øvre Rindal kapell ligg i bygda, det gjer også ein samvirkelagsbutikk og Idrettslaget Rindøl si idrettsbane med skianlegg.
Pilbladslekta
Pilbladslekta (Sagittaria) er ei planteslekt i vassgrofamilien.
Artar
I Noreg veks desse to artane:
Den austlege arten buttpilblad (S. natans) er førebels ikkje funnen i Noreg, men veks i nordaustlege Sverige og i Finland.
Fylkesveg 2730
Fylkesveg 2730 er ein fylkesveg i Viken som går mellom Rosenktrantzgata og Gulskogen i Drammen.
Strekninga blei fastlagd i 2019, og består av ei delstrekning av tidlegare fylkesveg 42. Før 1. januar 2010 hadde Fv42 nemninga fylkesveg 37.
Like an Old Fashioned Waltz
Like an Old Fashioned Waltz er det tredje soloalbumet til den engelske folkrockartisten Sandy Denny og kom ut i juni 1974. Det var det første albumet hennar utan påverknaden frå folkemusikken ein hadde sett på alle albuma hennar så langt. Dette delte tilhengjarane hennar frå dei som føretrekte det tradisjonelle elementet på dei tidlegare albuma og dei som følgde utviklinga hennar som låtskrivar og songar. Etter at det førre albumet hennar, Sandy ikkje hadde vorte den store suksessen ein håpa på, bestemde ho seg for å satse på eit nytt publikum. Albumet var det mest personlege frå Denny så langt med songar om tap, einsemd, mørkeredsle, tida som går og årstidene. Albumet var i følgje kritikarane berre skjemd av to coverversjonar av jazzstandardar ho hugsa frå samlinga til faren, «Whispering Grass» og «Until The Real Thing Comes Along». Opningssporet på albumet, «Solo» vert generelt rekna som ein av dei finaste songane i karrieren hennar. Harry Robinson lagde strykearrangement til alle soloalbuma til Denny, men var meir framme i lydbiletet på Like an Old Fashioned Waltz.
Ho byrja å arbeide på dette albumet, medan ho framleis turnerte med det førre albumet, Sandy. Denny la ut på ein månad lang turn i USA i april 1973 og stoppa i det kjende studioet til A&M Records for å spele inn fire songar.
Sandy Denny gifta seg med Trevor Lucas den 20. september 1973 på Fulham Registry Office, kort tid etter ho hadde sett i saman eit band som bestod av Pat Donaldson, Hughie Burns og Willie Murray for å turnere med albumet etter at det kom ut. Bandet heldt derimot berre fire konsertar sidan utgjevinga av albumet vart utsett frå hausten 1973 til juni 1974, då Denny igjen var attende i Fairport Convention.
Noble Rocks
Noble Rocks er ei gruppe på kring 20 små, låge holmar i Marguerite Bay, som ligg aust for Jester Rock i Îles Dion. Îles Dion vart først oppdaga og grovt kartlagt i 1909 av den franske antarktisekspedisjonen. Noble Rocks vart kartlagt i 1949 av Falkland Islands Dependencies Survey (FIDS) og fekk dette namnet av UK Antarctic Place-Names Committee (UK-APC) på grunn av plasseringa ved Emperor Island.
Darchmezzine
Han vert òg kalla Dar Chmizzine, Dar Shmizzeen, Dar Shmizzin, Dâr Chmezzîne, Dâr Chmizzîne og Dār Shmizzīn.
Konfettiparade
Konfettiparade (engelsk ticker-tape parade) er ei form for opptog eller parade som oppstod i USA. Paradeforma er kjenneteikna av at det vert sleppt store mengder papirbitar eller strimlar frå bygningar langs ruta, noko som gjev ein festleg, snøliknande effekt. Opphavleg brukte ein papirstrimlar til telegrafibruk - engelsk ticker tape - til slike paradar, seinare blei spesiallage konfetti meir vanleg. Konseptet oppstod i USA, der det er mest vanleg, og er særleg knytt til New York. Utanfor USA er ticker tape særleg knytt til VM i fotball 1978, som blei halden i Argentina.
Ofer
Ofer (hebraisk skrift עֹפֶר, tyder 'Hjortekalv') er ein moshav nord i Israel. Han ligg sør for Haifa og høyrer til Hof HaCarmel regionale kommune. I 2006 hadde han eit folketal på 402.
Kringkastingsorkestret
Kringkastingsorkestret (forkorta KORK, skipa 1. september 1946 i Oslo) er NRKs orkester med drygt 50 musikarar. Orkestret skal stå til disposisjon for radio, fjernsyn og nett, og hovudkvarteret er Store Studio på Marienlyst i Oslo.
Historie
Kringkastingsorkestret var opphavleg eit 24-mannsorkester sett saman av Gunnar Knudsens radioensemble og Øivind Berghs Bristol-orkester. Bergh var fast kapellmeister frå starten i 1946 og fram til han gjekk av i 1976. Kringkastingsorkestret hadde si første store tid under radioens gullalder på 1950-talet – med den ukentlege Meloditimen i ei årrekkje frå Store Studio. Kringkastingsorkestret har også vore ein markant bidragsytar ved store musikkshow som Melodi Grand Prix, Spellemannprisen og Nobels fredspriskonsert.
I 1976 tok Sverre Bruland over som dirigent, og orkesteret hadde då 48 musikarar. Bruland var sjefsdirigent fram til 1988. Seinare har orkestret vore leia av Avi Ostrowsky (1988–91), Ari Rasilainen (1993–2002) og Rolf Gupta (2003– 06). Hausten 2009 overtok danske Thomas Søndergård som sjefsdirigent, og sidan hausten 2013 har Miguel Harth-Bedoya vore sjefdirigent for orkestret. Harth-Bedoy er utdanna ved prestisjefylte Juillard og har lang internasjonal fartstid som dirigent.
Organisasjon
Orkesteret ligg under NRKs kultursjef og blir administrert av ein orkestersjef. Orkestret har i dag drygt 50 musikarar og ein administrasjon på åtte medarbeidarar.
Utover 2000-talet var det turbulens om orkestrets eksistens, men i 2005 slo NRK fast at kringkastaren skal halde eit fast orkester som dekkjer eit breitt repertoar frå underhaldningsmusikk til symfonisk musikk. Orkestret har også turnert over heile landet, mellom anna under Den kulturelle skolesekken i regi av Kultur- og kirkedepartementet. Det har òg hatt ei rekkje konsertar med kjende artistar, alt frå Vamp, til rapparar og metalgrupper. KORK har også vore portrettert i boka 53 musikere møter 53 fotografer (Messel forlag, 2002) og i realityserien Orkesterliv på NRK i 2006. Hausten 2014 spelte orkestret nok ei gong hovudrolla, då i tv-serien Da KORK kom til bygda på NRK1.
Markante musikarar
Blant kjende musikarar i orkestret si historie er namn som konsertmeister Aage Wallin, fløytisten Alf Andersen, pianisten Johan Øian, fiolinistane Ørnulf Boye Hansen og Leif Jørgensen, klarinettisten Harald Bergersen, trombonisten Alf Blyverket og fløytistane Per Øien og John Tonsjø.